Grandinėlė (kolektyvas)

„Grandinėlė“ – Panevėžio tautinių šokių kolektyvas.

Istorija 
1977 m. Panevėžio m. statybos tresto kultūros ir sporto rūmuose atvykusi atlikti diplominės praktikos Zita Rimkuvienė įkūrė vaikų ir jaunimo tautinių šokių kolektyvą, kuriam 1992 m. buvo suteiktas šokių ansamblio „Grandinėlė“ vardas.

Ansamblio meno vadovė – choreografė, Lietuvos kultūros žymūnė, respublikinių ir pasaulio lietuvių dainų švenčių baletmeisterė, tarptautinės meno organizacijos IOV prie UNESCO narė, Lietuvos choreografų sąjungos narė – Zita Šeputytė – Rimkuvienė.

Ansamblio „Grandinėlė“ kraičių skrynioje – 11 respublikinių ir pasaulio lietuvių dainų ir šokių švenčių, 58 tarptautiniai šokių festivaliai Europoje ir Pasaulyje, daugiau nei 1000 koncertų.
Ansamblyje šoka daugiau nei 100 jaunųjų panevėžiečių nuo šešerių iki aštuoniolikos metų, kurie skiria savo laisvalaikį tautinio šokio puoselėjimui. Koncertinėje ansamblio programoje – lietuvių liaudies tautiniai ir naujausi garsiausių Lietuvos baletmeisterių sukurti sceniniai šokiai bei vadovės Z. Rimkuvienės sukurtos choreografinės kompozicijos.

Reikšmingiausi kolektyvo veiklos etapai ir pasiekimai 
 1978–1988 m. Ansamblis dalyvavo Panevėžio miesto ir rajono dainų šventėse, regioniniuose šokių festivaliuose.
 1983 m. Koncertavo Panevėžio kultūros dienų renginiuose Molodečne (Baltarusija).
 1984 m. Koncertavo Panevėžio kultūros dienų renginiuose Daugpilyje (Latvija).
 1985 m. Dalyvavo Respublikinėje dainų šventėje Vilniuje (laimėtos dvi I vietos).
 1987 m. Dalyvavo Respublikinėje moksleivių dainų ir šokių šventėje Vilniuje.
 1988 m. Koncertavo Panevėžio miesto kultūros dienų renginiuose Daugpilyje (Latvija).
 1990 m. Dalyvavo Respublikinėje dainų šventėje Vilniuje (4 šokėjų grupės); Respublikinėje dainų šventėje Taline (Estija), išvyko į festivalį Bulgarijoje.
 1991 m. Dalyvavo tarptautiniame šokių festivalyje Bielsko-Bela (Lenkija), IV-ame Pasaulio lietuvių sporto žaidynių atidarymo koncerte Kaune.
 1992 m. Vaikų ir jaunimo šokių kolektyvui suteiktas ansamblio vardas „Grandinėlė“. Pirmą kartą ansamblis dalyvavo tarptautiniame vaikų šokių festivalyje St. Maixent (Prancūzija).
 1993 m. Dalyvavo tarptautiniame šokių festivalyje Odoorne (Olandija), tarptautiniuose šokių festivaliuose Reti (Belgija), Totnaubergas (Vokietija), respublikiniame choreografinių kolektyvų konkurse „Pora už poros“ (laimėta II vieta).
 1994 m. Dalyvavo Pasaulio lietuvių dainų šventėje Vilniuje (8 šokėjų grupės), tarptautiniuose šokių festivaliuose Bielsko-Bela (Lenkija) ir Izegeme (Belgija), Lietuvos kultūros dienų renginiuose Punske ir Seinuose (Lenkija).
 1995 m. Dalyvavo tarptautiniuose šokių festivaliuose Elblag (Lenkija), Arhus (Danija), Alnwick (Anglija), I Lietuvos tarptautiniame tautinių šokių ir muzikos festivalyje „Ežerų sietuva“ (Utena).
 1996 m. Dalyvavo X –oje lietuvių tautinių šokių šventėje Čikagoje (JAV), tarptautiniame šokių festivalyje Pavullo (Italija), koncertavo Panevėžio miesto kultūros dienų renginiuose Liūnene (Vokietija), dalyvavo Respublikiniame vaikų ir moksleivių choreografinių kolektyvų konkurse „Aguonėlė“ Vilniuje (laimėta I vieta).
 1997 m. Dalyvavo tarptautiniame vaikų šokių festivalyje Stambule (Turkija), Bliestransbache (Vokietija), Alnwick (Anglija), Korokuvoje (Lenkija), susitikime su Popiežiumi Jonu Pauliu II, respublikiniame choreografinių kolektyvų konkurse „Pora už poros“ (laimėta II vieta).
 1998 m. Dalyvavo Pasaulio lietuvių dainų šventėje Vilniuje (6 šokėjų grupės), tarptautiniame vaikų šokių festivalyje Quebeck (Kanada), Ourence (Ispanija), Tlaxcala, Puebla (Meksika), koncertavo Panevėžio miesto kultūros dienų renginiuose Liūnene (Vokietija).
 1999 m. Dalyvavo tarptautiniuose šokių festivaliuose Frydek-Mistek, Brečlav, Svatoboriščia – Mistrin (Čekija), Pavullo, Castiglone del Lago ir Matellica (Italija), Alnwick (Anglija), Izegem (Belgija), Panevėžio apskrities meno ir sporto šventėje Rokiškyje.
 2000 m. Dalyvavo XI-oje lietuvių tautinių šokių šventėje Toronte (Kanada), tarptautiniuose vaikų šokių festivaliuose Brno (Čekija), Bratislava (Slovakija), Kartnen (Austrija), Ourence (Ispanija), Tenerife ir Las Palmas (Kanarų salos), respublikiniame vaikų ir moksleivių choreografinių kolektyvų konkurse „Aguonėlė“ (laimėta II vieta), Panevėžio apskrities meno ir sporto šventėje Kupiškyje.
 2001 m. Dalyvavo tarptautiniame šokių festivalyje Klatowy (Čekija), Karsluhe (Vokietija), Thessaloniki (Graikija), Panevėžio apskrities meno ir sporto šventėje Biržuose.
 2002 m. Dalyvavo Respublikinėje Mažojoje šokių šventėje Marijampolėje (5 grupės), tarptautiniuose šokių festivaliuose Kęty (Lenkija), Edegem (Belgija), Porkuni Pilari (Estija), Sale (Marokas), Panevėžio apskrities meno ir sporto šventėje Pasvalyje.
 2003 m. Dalyvavo Pasaulio lietuvių dainų šventėje Vilniuje (6 šokėjų grupės), tarptautiniame šokių festivalyje Porto ir Silvalde (Portugalija), Panevėžio apskrities dainų šventėje Panevėžyje, koncertavo Panevėžio miesto 500-ųjų metų jubiliejiniuose renginiuose. 2003 m. ansamblis „Grandinėlė“ už aktyvią koncertinę veiklą apdovanotas Lietuvos Liaudies Kultūros Centro LLKC metų nominacija „Aukso paukštė“.
 2004 m. Dalyvavo XII-oje lietuvių tautinių šokių šventėje Čikagoje (JAV), tarptautiniuose tautinių šokių festivaliuose Archus ir Odense (Danija), I tarptautiniame tautinių šokių ir muzikos festivalyje “Prie Nevėžio”, koncertavo renginiuose, skirtuose Lietuvos įstojimo į Europos Sąjungą dienai minėti, dalyvavo respublikiniame vaikų ir moksleivių šokių kolektyvų konkurse “Aguonėlė -2004” (Vilnius), tarptautiniame šokių ir muzikos festivalyje „Sodauto“ (Vilnius), respublikiniame vaikų šokių festivalyje “Kovo 11-osios vaikai” (Plungė), Panevėžio apskrities meno ir sporto šventėje Kupiškyje, tarptautiniame menų festivalyje „Mes ateinam“ (Panevėžys).
 2005 m. Dalyvavo tarptautiniame šokių ir muzikos festivalyje Llangollene (Šiaurės Velsas; konkurse laimėta III vieta), Lvove (Ukraina), Bielsko – Bela (Lenkija), tarptautiniame šokių festivalyje „Pynė“ (Vilnius), respublikiniame šokių festivalyje „Saulės vaikai“ (Šiauliai) ir “Gervė-2005” (Visaginas), koncertavo regioniniame tautinių šokių festivalyje “100-mečio skraistę praskleidus”, skirtame lietuviško tautinio šokio šimtmečiui (Panevėžys), dalyvavo Respublikinėje moksleivių šventėje „Mes – Laivės vaikai“(Vilnius), koncertavo Lietuvos Televizijos programoje „Mažųjų žvaigždžių valanda“, Panevėžio apskrities dainų ir šokių šventėje Krekenavoje (Panevėžio rajonas).
 2006 m. Dalyvavo IV-os Lietuvos tautinės olimpiados atidarymo koncerte Panevėžyje (4 grupės), Bistrampolio muzikos festivalyje Panevėžio rajone, tarptautiniame šokių festivalyje Daugpilyje (Latvija), Wilamowica (Lenkija), Salo(Suomija), Odoorne (Olandija), Istibanja (Makedonija), tarptautiniame šokių festivalyje – konkurse „Klumpakojis“ (laimėta II vieta), II tarptautiniame tautinių šokių ir muzikos festivalyje „Prie Nevėžio“, Panevėžio apskrities meno ir sporto šventėje Rokiškyje, Panevėžio miesto gimtadienio renginiuose. 2006 m. šokių ansamblis „Grandinėlė“ parengė naują koncertinę programą vaikams – „Miško pasaka“.
 2007 m. Dalyvavo Lietuvos dainų šventėje „Būties ratu“ Kaune (5 šokėjų grupės), tarptautiniame šokių festivalyje Samsun (Turkija), Lvove (Ukraina), Daugpilyje (Latvija), X-oje Panevėžio apskrities meno ir sporto šventėje Biržuose (5 šokėjų grupės), koncertavo Lietuvos dienų renginiuose Rygoje (Latvija). 2007 m. pabaigoje šokių ansamblis „Grandinėlė“ kartu su Klaipėdos universiteto Menų fakulteto Choreografijos katedros studentų šokių ansambliais „Saltanda“ ir „Vėtrungė“ surengė jungtinį koncertą, skirtą Choreografijos katedros 40-mečiui ir meno vadovės Zitos Šeputytės-Rimkuvienės veiklos trisdešimtmečiui paminėti.

Lietuvos folkloriniai ansambliai
Panevėžio organizacijos
Tautinių šokių ansambliai